Tere tulemast "Renessanssi", kultuurimuutuse saatesse.
Täna räägime teemast: mõjuvõim ja mõjutusvõimalused.
Valgus, sool, lõhn istub kassas, mängib jalgpalli,
otsustab riigikogus - mida see tegelikkuses tähendab?
Meele uuendamine
Läbimurre
Uussünd
Muutus
Kultuurimuutus
Arusaamine
Loovus
RENESSANSS
Selle linna Issand
Nende inimeste Looja
Kogu rahva Kaitsja Sa oled
Lootus ilma lootuseta inimesele, oled rahu rahutule
Sa oled valgus pimeduses
Selle linna Issand
Nende inimeste Looja
Kogu rahva Kaitsja Sa oled
Lootus ilma lootuseta inimesele, oled rahu rahutule
Sa oled valgus pimeduses
Issand, pole kedagi Sinu sarnast
Veel näeme Sinu suurust
Sinu armu kuulutagem sellele linnale
Veel näeme Sinu suurust
Sinu armu kuulutagem sellele linnale
Selle linna Issand
Nende inimeste Looja
Kogu rahva Kaitsja Sa oled
Lootus ilma lootuseta inimesele, oled rahu rahutule
Sa oled valgus pimeduses
Jumala kuningriik on haputaigna sarnane.
Naine võttis, segas sellesse jahu, nii et kogu tainas läks hapuks.
Tegu on pärmiga, mille abil tainas kerkib.
See mõjutab tervet tainast.
See on võrdpilt Jumalariigist,
mis peaks usklike kaudu sellele maailmale külge hakkama.
Nii et maailm saab külge midagi, mida nad ei saa takistada.
See lihtsalt juhtub.
Kui Jumalariik on meie sees olemas,
siis see ei saa ju olla puutumatu.
Ka siis, kui me oleme vait ja vagusi.
Selles saates oleks tore saada tuttavaks mõne inimesega.
Piiblis on juttu Estri nimelisest kaunist naisest.
See on ebaharilik, kuidas Jumal kasutas seda naist,
et päästa juudi rahvas holokaustist.
Oli kuningas, kes kindlustas oma au ja majesteetlikkust sellega,
et tal oli vanade kommete järgi - nagu tänapäevalgi mõnel kuningal,
tal oli palju kauneid naisi.
Tal oli haarem.
Selle kuninga lihahimude tõttu korraldati iludusvõistlus.
Ester valiti välja tavaliste naiste hulgast,
kuna ta oli kaunis ja väljapaistev naine.
Siis teda vannitati lõhnades ja õlides
ning mida kõike muud temaga ka ära ei tehtud.
Seda naist valmistati selleks, et viia teda kuninga ette.
Ja mis juhtus? Ester võitis iludusvõistluse.
Seetõttu pääses ta otse audientsile kuninga juurde
ja ta takistas holokausti, nii et juutide massimõrv jäi ära.
Sellest me nüüd räägimegi - see oli sissejuhatus.
Ester oli tõesti Jumala hea lõhn ja lõhnas hästi.
Ta oli kaunis, lõhnas hästi, käitus ilusti -
ta oli õige inimene, õigel ajal, õiges kohas.
Mis juhtub kristlasega, kes on valguseks, soolaks ja lõhnaks
kogu oma elu vaid kiriku pingis?
Ma võtan siia vahele ühe lonksu.
Tänan, Jani, selle laulu eest.
Chris Tomlini laul on mulle alati sügavat muljet avaldanud.
Selle linna Issand ja Jumal on ka selle linna Issand.
Jeesus ütles, et Temal on kõik vägi taevas ja ka maa peal.
Kuidas Ta kasutab seda väge ja mõjuvõimu siin maa peal?
Näiteks Estri abil.
Teine on Taaniel, kes teenis kaua aega diktaatorit,
julma keisrit, kellest Piibel räägib.
Selle keisri sõbrad ütlesid, kui keiser kohkus oma unenäost,
et tema riigis on mees, kelles elab pühade jumalate vaim.
Et ta isa päevil leidus tal arusaamist, taipu ja tarkust
otsekui jumalate tarkust.
Taanielis, kellele kuningas oli pannud nimeks Beltsassar,
leidus eriline vaim ja temal oli mõistust ning taipu
seletada unenägusid, lahendada mõistatusi
ning harutada lahti sõlmi.
Ta tuli appi keisrile, kes polnud lahke keiser,
vaid hirmuvalitseja.
Lisaks sellele kohtles Taaniel teda erilisel viisil.
Austusväärselt ja armastusväärselt. Diktaatorit!
Kujutle, kui me usklikena läheksime sellise diktaatori juurde,
siis mõtleksime, et meie kohus on rääkida patust.
Jutlustada patust ja rääkida usku pöördumisest.
Aga kas see on alati meie kohus?
Olukorras, nagu Taaniel oli - Jumal oli teda sinna saatnud.
Kuidas ta seal oli? Kuidas ta saavutas usalduse?
Kuidas ta sai mõjutada nii, et tal oli soosing diktaatori ees?
Need on huvitavad küsimused.
Joosep on teine näide.
Joosep sai nägemuse, et Jumal on teda kutsunud
ja kui ta sellest vendadele rääkis, viskasid vennad ta kaevu.
Müüsid ta orjaks.
Aga see ei takistanud Joosepil edu saavutamast.
See ei takistanud tal liikumast oma eesmärgi suunas,
mis lõppude lõpuks oli see,
et ta satus Potifari majja
ja oli edukas seal.
Siis aga satus ta valesüüdistuste tõttu vanglasse.
Vanglas oli ta samuti edukas, tõlgitsedes seal unenägusid.
Jumal kasutas teda kogu aeg.
Siis tuli aga kõige selle kulminatsioon.
Joosep pandi Egiptuses teiseks meheks vaarao kõrvale.
Just siis, kui oleks tulnud nälg, hoidis Joosep selle ära,
päästis oma rahva ja Egiptuse. Hämmastav.
Ka Joosep läks kultuuri keskele, kus ta hakkas teenima.
Selle kaudu oli tema mõjuvõim hämmastust tekitav.
Kuid nii Taaniel kui ka Joosep läbisid enne seda tohutu kooli.
Taaniel oli lõvikoopas, kuid pääses sealt välja.
Joosepi puhul süüdistas Potifari naine Joosepit,
et too ahistas teda seksuaalselt,
mis oli täiesti ennekuulmatu.
Seetõttu sattus Joosep probleemidesse.
Seetõttu, et ta elas õukonnas jumalikku ja õiget elu,
pidi ta läbi minema suurtest raskustest.
Me võiks tuua neid asju üle ka tänapäeva.
Mõelgem, kuidas usklik saaks maailmas mõjukale positsioonile?
Võtkem näiteks üks kuulus Soome muusik.
Väga andekas laulja, muusika kirjutaja ja muusik.
Ta esines varem usklike üritustel, vaimsetes ringkondades.
Kogudustes ja vaimsetes ringkondades
muutume me n-ö kuulsateks usklikeks.
Me muutume gospelhittide loojateks ja me satume mingisse nimekirja.
Või saavad meist nimekad jutlustajad.
Igas ringkonnas kogutakse kokku oma respekt ja mõju.
Aga kuidas see puudutab maailma seal väljas?
Üks kuulus muusik -
ma ei maini nime, aga igaüks võib ise järeldusi teha,
hakkas tegema muusikat, mis ei olnud "Jeesus see ja teine".
See oli muusika, mis hakkas puudutama inimesi.
Need laulud puudutasid inimesi ja nad läksid pöördesse.
Tänapäeval on ta kuulus mees, kuulus muusik.
See on avanud talle teistsugused võimalused
mõjutada inimesi.
Siiski on usklikke, kes ütlevad, et ta loobus Issandast.
Et ta loobus oma kutsest ja teeb nüüd patust muusikat.
Nüüd ta tantsitab patuseid, kes on purjus.
Ja siit tekkibki see probleem,
et kui mitme inimese edu Jumalas ja võimalused mõjutada ühiskonda,
on maha kistud vaimse vägivallaga, usklike mõtteviisiga?
Ma usun, et Jumal, kes mõjutab inimese tahet ja tegusid,
tahab, et inimesed järgiksid julgelt oma kõige pöörasemaidki unistusi.
"Ma võiks olla kuulus muusik oma kodumaal!"
Kuid siis tuleb kohe see: "Aga, aga, aga..."
"Sa oled usklik, sa ei või sellist asja teha!"
Saate "Renessanss" eesmärk on murda taolist mõtteviisi.
Murda taolist mõtteviisi ja teha sind vabaks, ka sind vaataja,
et sa leiaksid oma unistuse ja kutsumise.
Et sa leiaksid imelise tee,
kuidas saaksid mõjutada oma maad vastavalt Jumala tahtele.
Tulen tagasi selle valguse, soola ja lõhna teema juurde.
Kristlasena sa oled valgus, sool ja lõhn.
Tore on see, et sa ei pea mõtlema sellele,
kuidas olla soolaks, kuidas olla valguseks või lõhnaks?
Kui sa oled Kristuse lähedal, on need tõesti sinus olemas.
Sa oled ja Kristuse lõhn, valgus, headus, armastus peegeldub.
Sa võid olla poekassas valguseks.
Mis iganes su töö on - sa võid olla seal Kristuse lõhnaks.
Lõhn on see, mis levib, sinna ei saa midagi parata.
Kui sa kasutad lõhnavett, siis see lõhn levib edasi.
Suhkur ei küsi endalt, kas ma nüüd olen magus või ei?
Sool ei küsi endalt, kas ma olen maitsev aine või ei?
Sa oled see. Sool on selline.
See on automaatne - mida lähemal Kristusele,
seda enam Jumala head omadused hakkavad mõju avaldama
sinu sõnades, arvamustes, olemuses ja mõtteviisis.
Oled kindlasti kuulnud inimesest, kes on kurjakuulutaja.
See tähendab, et kui selline tuleb kuskile,
muutub kogu õhkkond negatiivseks, hirmutavaks ja ahistavaks.
Sind ja mind kutsutakse olema täiesti teistsugused.
Oleme õhustiku muutjad, hea kliima loojad,
hea õhustiku toojad ja muutjad.
Just nii. See on innustav,
sest tegelikult oleme need, kes viivad edasi Jumalariiki.
Me võime tihti küsida, et miks meid siis vastu ei võeta?
Aga ehk seepärast, et "pakendis", millega oleme harjunud olema-elama,
selles võib olla midagi viga.
Me ei taha ehitada lõhet maailma ja meie vahele.
See on dualistlik mõtlemine.
Meie, Jumala head inimesed, vastandatuna maailma halbadele.
Me proovime päästa inimesi halvast maailmast meie hulka.
Ja kui kõik on meie paadis, hakates tegema meiega samu asju,
rääkima meiega sama keelt, siis võime nad omaks võtta,
kuni nad teevad vea.
Ja siis peab neid karistama.
"Te olete maailmas, aga mitte sellest maailmast!"
Sellised sõnad siis Jeesuse suust.
Nüüd tahaks kuulda ka Janit.
Ma mõtlesin mõne isiku või ka bändi peale.
Ameerikas tuntud Martin Luther King Jr.
Ta oli usklik mees ja ka prohvet.
Temast algas liikumine, mis tõi rassismi teema esile.
Tema mõjutas ja tal on siiani suur mõju.
U2 bänd ja Bono - tema on viimasel ajal usklikuna esile tõusnud.
Ta mõjutab suurelt mitmeid asju.
Kui ta räägib oma algusest koguduse keskel,
siis kogudus trampis ta maatasa.
Teda peeti ilmalikuks.
Kui palju on inimesi, kes on kibestunud ja eemale jäänud,
kuna koguduses pole ruumi sellistele nägijatele,
apostlitele, prohvetitele, kes on sünnitamas midagi uut.
Täna on nende inimeste mõju meie jaoks nähtamatu.
Me ei saa näha seda, milline on selle mõju.
Mida on räägitud lava taga, koosolekutel,
kellegi kodus, isiklikult üks-ühele jne.
Usun, et Jumal annab ande, mis avardavad ja mõjutavad olukorda.
Mida sa, Jani, sellest arvad?
Tuleb meelde üks kallis õhustiku mõjutaja - minu naine.
Tal on nägemus ärist kosmeetika alal.
Ta on kosmeetik, tal on oma töökoht, ta on teinud kodukülastusi.
Ta on hooldekodus inimesi aidanud.
Tal on just selline unistus,
et mitte tuua oma äri kaudu vaid leib lauale,
aga ka, et kui ta käsi puudutab kedagi,
siis Jumala tervendav vägi hakkab inimesi puudutama.
Nüüd on vaid tööpaiga küsimus - kus oleksid vastavad ruumid.
Tema unistus on, et sinna oleks kerge tulla ratastooliga;
et oleks kerge uksest sisse tulla ükskõik, millise abivahendiga.
Kui tuled taevalike käte alla, siis hakkavad asjad juhtuma.
Inimesed on andnud tagasisidet, et taevas on kohal, see puudutas.
Inimesed on hakanud nutma, abikaasa on rääkinud Jumala sõnu.
Julgustavaid sõnu - pole teinud sellest midagi vaimset.
Ta on öelnud, et: "Oled kallis." Head tagasisidet on tulnud.
Just nimelt ärimaailmas.
See on täiuslik pilt tänasest päevast.
Me peame nüüd lõpetama. Kurb, aga siiski.
Soovides toetada TV7 tööd, võite helistada 900 17777 (7 eur).
Aitäh et oled meiega ka edaspidi. - Sa oled mõjutaja.
Tõlge: Külli Kuusk